ai4bharat/Pralekha huggingface dataset:
रक्षा मंत्रालय
सेनाध्यक्ष बांग्लादेश के तीन दिवसीय दौरे के लिए रवाना हुए
भारत और बांग्लादेश के बीच उत्कृष्ट द्विपक्षीय रक्षा संबंधों को और आगे बढ़ाने के लिए थल सेनाध्यक्ष  जनरल मनोज पांडे 18 से 20 जुलाई 2022 तक बांग्लादेश की यात्रा पर गए हैं। सेना प्रमुख बनने के बाद जनरल मनोज पांडे का यह पहला विदेशी दौरा है।
सेनाध्यक्ष 18 जुलाई 2022 को शिखा अनिर्बान पर माल्यार्पण कर 1971 के मुक्ति संग्राम के दौरान सर्वोच्च बलिदान देने वाले वीरों को श्रद्धांजलि देकर अपने दौरे की शुरुआत करेंगे। सेना प्रमुख कल रक्षा प्रतिष्ठान के वरिष्ठ अधिकारियों के साथ कई बैठकें करेंगे और सुरक्षा संबंधी विभिन्न मुद्दों पर विचारों का आदान-प्रदान करेंगे। इसके बाद वह धानमंडी में बांग्लादेश के राष्ट्रपिता बंगबंधु शेख मुजीबुर रहमान के स्मारक संग्रहालय में श्रद्धांजलि अर्पित करेंगे।
सेना प्रमुख अपने दौरे के दूसरे दिन मीरपुर के डिफेंस सर्विसेज कमांड एंड स्टाफ कॉलेज के छात्रों और प्राध्यापकों को संबोधित करेंगे। वह बांग्लादेश के एक प्रमुख संस्थान बांग्लादेश इंस्टिट्यूट ऑफ पीस सपोर्ट एंड ऑपरेशन ट्रेनिंग  का दौरा भी करेंगे और इसके सदस्यों के साथ बातचीत करेंगे। यह संस्थान शांति सैनिकों को विभिन्न संयुक्त राष्ट्र शांति अभियानों में अपनी सेवाएं देने के लिए प्रशिक्षित करता है। इसके बाद जनरल मनोज पांडे मीरपुर में बंगबंधु सैन्य संग्रहालय भी जायेंगे।
सेनाध्यक्ष की इस यात्रा से दोनों देशों सेनाओं के बीच द्विपक्षीय संबंधों को और बढ़ावा मिलेगा तथा यह यात्रा कई रणनीतिक मुद्दों पर दोनों देशों के बीच घनिष्ठ समन्वय और सहयोग के लिए उत्प्रेरक के रूप में कार्य करेगी।
स्वास्थ्य एवं परिवार कल्याण मंत्रालय
एनएएच ने आयुष्मान भारत डिजिटल मिशन  के कार्यान्वयन में तेजी लाने के लिए एनएबीएच के साथ समझौता ज्ञापन पर हस्ताक्षर किए
राष्ट्रीय स्वास्थ्य प्राधिकरण  और भारतीय गुणवत्ता परिषद के एक बोर्ड नेशनल एक्रिडिटेशन बोर्ड फॉर हॉस्पिटल्स एंड हेल्थकेयर प्रोवाइडर्स  ने एक समझौता ज्ञापन  पर हस्ताक्षर किए हैं। यह समझौता ज्ञापन क्षमता निर्माण, सूचना के प्रसार, क्यूसीआई  मान्यता व एबीडीएम मानकों को बढ़ावा देने, तकनीकी सहायता, हितधारक समर्थन के क्षेत्रों में सहयोग करने के लिए और एक दूसरे की पहुंच व मौजूदगी का लाभ उठाकर एनएबीएच और एनएचए की विभिन्न पहलों को लेकर व्यापक जागरूकता उत्पन्न करने के लिए किया गया है।
एनएबीएच के पास स्वास्थ्य सुविधाओं के लिए एक विस्तृत व कुशल गुणवत्ता ढांचा और मान्यता प्रणाली है। इस समझौता ज्ञापन के अनुसार एनएबीएच, एबीडीएम की स्वास्थ्य सुविधा पंजीयन  पर अपनी मान्यता प्राप्त/प्रमाणित सुविधाओं को दर्ज करने और स्वास्थ्य देखभाल पेशेवर पंजीयन  पर इन सुविधाओं के लिए काम करने वाले डॉक्टरों, नर्सों आदि को दर्ज करने के संबंध में प्रोत्साहित व सहायता प्रदान करेगा।
एनएएच के सीईओ डॉ. आर. एस. शर्मा ने इस सहयोग के उद्देश्य के बारे में कहा, “आयुष्मान भारत डिजिटल मिशन  के साथ हमने स्वास्थ्य देखभाल इकोसिस्टम के सभी हितधारकों को एक साथ लाने के लिए एक डिजिटल मंच बनाने के लिए इस महत्वाकांक्षी यात्रा की शुरुआत की है। हमारा लक्ष्य एबीडीएम के मुख्य कार्यों, लाभों व क्षमता को सार्वजनिक व निजी क्षेत्र की स्वास्थ्य सुविधाओं और स्वास्थ्य पेशेवरों तक पहुंचाना, उन्हें संवेदनशील बनाना और एबीडीएम को बड़े पैमाने पर अपनाने के लिए प्रेरित करने के लिए उनके बीच एनएबीएच की मजबूत मौजूदगी का लाभ उठाना है।”
इस अवसर पर एनएबीएच के अध्यक्ष प्रो  महेश वर्मा ने कहा, "एनएबीएच पंक्ति के अंतिम व्यक्ति तक गुणवत्तापूर्ण स्वास्थ्य सेवा प्रदान करने के उद्देश्य को लेकर पूरी तरह प्रतिबद्ध है। एनएचए के साथ यह सहयोग टियर 2 और टियर 3 शहरों में स्थित छोटे स्वास्थ्य प्रतिष्ठानों को भी आयुष्मान भारत डिजिटल मिशन का लाभ प्राप्त करने में सहायता और प्रेरित करेगा। यह लोगों को गुणवत्तापूर्ण स्वास्थ्य सेवा प्रदान करने के मिशन का प्रसार करेगा और भारत को स्वास्थ्य सेवा क्षेत्र में एक वैश्विक नेता बनने में सहायता करेगा।”
इसके अलावा डिजिटल स्वास्थ्य सूचना प्रणाली को तेजी से अपनाने और इसे आगे बढ़ाने के संबंध में एबीडीएम से संबंधित मानकों को शामिल करने के लिए एनएचए व एनएबीएच स्वास्थ्य सुविधाओं को लेकर मान्यता मानकों और रेटिंग को परस्पर विकसित करेंगे।
प्रधानमंत्री कार्यालय
प्रधानमंत्री कल उत्तर प्रदेश का दौरा करेंगे
वाराणसी में छठा अंतर्राष्ट्रीय चावल अनुसंधान संस्थान राष्ट्र को समर्पित करेंगे
प्रधानमंत्री प्रवासी भारतीय दिवस की तैयारियों का जायजा लेंगे
प्रधानमंत्री गाजीपुर में सुहेलदेव पर डाक टिकट जारी करेंगे और जनसभा को संबोधित करेंगे
 परिषद राष्ट्र को समर्पित करेंगे। श्री मोदी वाराणसी में दीनदयाल हस्तकला संकुल में एक जिला, एक उत्पाद क्षेत्रीय सम्मेलन में हिस्सा लेंगे। प्रधानमंत्री गाजीपुर में महाराजा सुहेलदेव पर एक स्मारक डाक टिकट जारी करेंगे और एक जनसभा को भी संबोधित करेंगे।
प्रधानमंत्री वाराणसी में राष्ट्रीय बीज अनुसंधान एवं प्रशिक्षण केन्द्र के परिसर में अंतर्राष्ट्रीय चावल अनुसंधान संस्थान, दक्षिण एशिया क्षेत्रीय केन्द्र, राष्ट्र को समर्पित करेंगे। यह दक्षिण एशिया और दक्षेस क्षेत्र में चावल अनुसंधान और प्रशिक्षण के लिए एक केन्द्र के रूप में काम करेगा। भारत के पूर्वी हिस्से में स्थापित सबसे पहले अंतर्राष्ट्रीय केन्द्र से इस क्षेत्र में चावल का उत्पादन बढ़ाने और उसे टिकाऊ बनाने में मदद मिलने की आशा है।
भारत 1960 से अंतर्राष्ट्रीय चावल अनुसंधान संस्थान  से जुड़ा है। प्रधानमंत्री श्री नरेन्द्र मोदी नवंबर, 2017 में फिलीपींस के मनीला में आईआरआरआई मुख्यालय का दौरा करने वाले पहले भारतीय प्रधानमंत्री हैं। वहां उन्होंने चावल के क्षेत्र में कृषिगत नवाचार और उन्नत अनुसंधान के बारे में चर्चा की थी।
श्री मोदी वाराणसी में दीनदयाल हस्तकला संकुल में एक जिला, एक उत्पाद क्षेत्रीय सम्मेलन में हिस्सा लेंगे। राज्य के छोटे शहरों और छोटे जिलों के स्थानीय लोगों का कौशल बढ़ाना और देशी व्यापारों, हस्तकलाओं और उत्पादों की पहुंच बढ़ाना ‘एक जिला, एक उत्पाद’ योजना का लक्ष्य है। इनमें हस्तशिल्प, खाद्य प्रसंस्करण, अभियंत्रण सामग्री, दरी, सिले-सिलाए कपड़े, चमड़े के सामान आदि शामिल हैं। इनसे विदेशी मुद्रा अर्जित होने के साथ-साथ लोगों को रोजगार के अवसर भी मिलते हैं।
युवा कार्यक्रम एवं खेल मंत्रालय
खेल समुदायों को साथ लाने का एक सशक्त माध्यम है: श्री किरेन रिजिजू
खेल मंत्री ने शारीरिक शिक्षा एवं खेल पर आयोजित वेबिनार के उद्घाटन सत्र में भाग लिया
, त्रिवेंद्रम द्वारा 'फिजिकल एजुकेशन एंड स्पोर्ट्स: द पावर टु यूनाइट कम्युनिटीज' यानी शारीरिक शिक्षा एवं खेल: समुदायों को एकजुट करने की ताकत विषय पर संयुक्त रूप से आयोजित दो दिवसीय अंतर्राष्ट्रीय वेबिनार के उद्घाटन सत्र में मुख्य अतिथि थे। राष्ट्रीय खेल विश्वविद्यालय के कुलपति आरसी मिश्रा  और इंटरनेशनल फेडरेशन ऑफ फिजिकल एजुकेशन , स्लोवाकिया के उपाध्यक्ष प्रोफेसर ब्रानिस्लाव एंटाला भी इस वेबिनार में शामिल हुए। करीब एक घंटे तक चले इस वेबिनार में वक्ताओं ने समाज में शारीरिक शिक्षा के महत्व के बारे में बात की। उन्होंने यह भी बताया कि किस प्रकार खेल न केवल देश के भीतर बल्कि विश्व स्तर पर समुदायों को एकजुट करने में मदद करता है।
श्री किरेन रिजिजू ने कहा, 'इस वेबिनार का विषय केवल शारीरिक गतिविधियों के लिए ही नहीं बल्कि समाज के लिए भी एक महत्वपूर्ण पैमाना है। खेल की सफलता से क्षेत्र समृद्ध होता है और पूरे समुदाय को काफी कुछ हासिल होता है। भारत में एमसी मैरीकॉम का उदाहरण है जो महिलाओं के लिए ऐसी प्रेरणा हैं। उन्होंने आठ विश्व चैंपियनशिप पदक जीते और मां बनने के बाद से चार बार। वह महिलाओं के एक बड़ी प्रेरणा हैं कि आप मातृत्व के बाद भी सफल हो सकती हैं। विश्व स्तर पर भी हमारे पास पेले जैसे खिलाड़ी हैं जिनकी सफलता ब्राजील से आगे निकल गई और पूरी दुनिया को प्रेरित किया। जेसी ओवेन्स पूरे समुदाय को सशक्त बनाने का एक बड़ा प्रतीक है। खेल की उपलब्धियां खेल के इतर कई चीजें दर्शाती हैं।'
श्री रिजिजू ने जन भागीदारी के महत्व और भारत को एक स्पोर्टिंग पावरहाउस बनने में फिट इंडिया एवं खेलो इंडिया की भूमिका के बारे में भी बात की। उन्होंने कहा कि खेल और शारीरिक शिक्षा एक ही बात है। उन्होंने कहा कि प्रधानमंत्री मोदी ने इस आंदोलन को गति दी है जहां एक तरफ खेलो इंडिया है तो दूसरी तरफ फिट इंडिया। फिट इंडिया के माध्यम से हम जागरूकता पैदा करना चाहते हैं कि सभी को फिट रहना चाहिए। फिट इंडिया भारत को एक स्पोर्टिंग पावरहाउस बना सकता है। हमें सामूहिक भागीदारी सुनिश्चित करनी चाहिए। जब हम अपने उद्देश्यों में एकजुट हो जाएंगे तो भारत को शीर्ष पर पहुंचने से कोई भी नहीं रोक सकता। वैश्विक आबादी के मुकाबले भारत की जनसंख्या को देखने से साफ पता चलता है कि भारत के फिट होने का मतलब दुनिया का फिट होना है। खेलो इंडिया के साथ देश के हर नुक्कड़ के लोग खेल सकते हैं।
आरसी मिश्रा ने कहा, 'सरकार द्वारा नई शिक्षा नीति को लागू करने के मद्देनजर इस वेबिनार का विषय प्रासंगिक है। शारीरिक शिक्षा और खेल को पाठ्यक्रम के एक प्रमुख भाग के रूप में शामिल किया गया है जहां इसे नियमित शिक्षा के साथ मुख्यधारा में लाया जाएगा। खेल समुदायों के सतत विकास के साथ-साथ लोगों को बीमारियों के जोखिम से बचने के लिए तंदुरुस्त और स्वस्थ बनने में मदद करेंगे। खेल एक स्थायी विकास संकेतक है और वह शांति एवं सहिष्णुता को बढ़ावा देता है। खेल एक टीम वर्क, फिटनेस और अनुशासन को भी बढ़ावा देता है। विश्व के नेता शांति एवं एकता को बढ़ावा देने के लिए खेल का उपयोग करते हैं।'
प्रोफेसर ब्रानिस्लाव एंटाला ने कहा, 'भारत सरकार ने कई अच्छी पहल की है जैसे जून से एसएआई एलएनसीपीई द्वारा संचालित ऑनलाइन कक्षा। इस पहल का दुनिया भर के 60 शिक्षाविदों ने समर्थन किया है। मुझे उम्मीद है कि राष्ट्रीय खेल विश्वविद्यालय भारत से काफी लोगों को प्रशिक्षित करेगा।'
रक्षा मंत्रालय
भारतीय नौसेना और फिलीपीन तटरक्षक बल के बीच व्हाइट शिपिंग सूचना के आदान-प्रदान के लिए एसओपी पर हस्ताक्षर किए गए
नौसेना स्टाफ के प्रमुख एडमिरल आर हरि कुमार और फिलीपीन तटरक्षक बल के कमांडेंट सीजी एडमिरल आर्टेमियो एम अबू ने 23 अगस्त 2023 को व्हाइट शिपिंग सूचना के आदान-प्रदान के लिए मानक संचालन प्रक्रिया  पर हस्ताक्षर किए। फिलीपीन तटरक्षक बल के कमांडेंट की वर्तमान भारत यात्रा के दौरान नई दिल्ली में एसओपी पर हस्ताक्षर किए गए।
फिलीपीन तटरक्षक बल और भारतीय नौसेना के बीच एसओपी पर हस्ताक्षर से मर्चेंट शिपिंग ट्रैफिक पर सूचना के आदान-प्रदान को प्रचालित करने में सुविधा होगी, जो क्षेत्र में समुद्री सुरक्षा को बढ़ाने में योगदान देगा।
प्रधानमंत्री कार्यालय
प्रधानमंत्री ने भारतीय जन औषधि परियोजना के लाभार्थियों से बातचीत की
प्रधानमंत्री श्री नरेन्द्र मोदी ने आज प्रधानमंत्री भारतीय जन औषधि परियोजना के लाभार्थियों और जन औषधि बिक्री केन्द्रों के मालिकों के साथ वीडियो कॉन्फ्रेंसिंग के जरिए संवाद किया। केंद्र सरकार ने जेनरिक दवाओं के प्रति जागरूकता लाने और उनके इस्तेमाल को बढ़ावा देने के लिए 07 मार्च, 2019 को देशभर में जन औषधि दिवस के रूप में मनाने का फैसला किया है।
5000 से अधिक स्थानों में मौजूद लाभार्थियों और स्टोर मालिकों के साथ एक साथ बातचीत करते हुए, प्रधान मंत्री ने कहा कि कम कीमतों पर उच्च गुणवत्ता वाली दवाओं की उपलब्धता सुनिश्चित करने के लिए, सरकार ने दो बड़े कदम उठाए हैं। सबसे पहले, 850 आवश्यक दवाओं की कीमतों को नियंत्रित किया गया और हृदय शल्य चिकित्सा और घुटने की सर्जरी के लिए इस्तेमाल होने वाले उपकरणों की कीमतों को कम किया गया । दूसरा, पूरे देश में जनऔषधि केंद्रों की एक श्रृंखला शुरू की गई। प्रधानमंत्री ने कहा कि इन कदमों से न केवल गरीबों को बल्कि मध्यम वर्ग को भी बहुत फायदा हुआ है।
श्री मोदी ने कहा कि जन औषधि केन्द्रों में दवाएं बाजार दरों से 50 से 90 प्रतिशत कम कीमत पर मिल रही हैं। उन्होंने कहा कि पिछले साढ़े चार सालों में पांच हजार से ज्यादा जन औषधि केन्द्र खोले जा चुके हैं। इन केन्द्रों से न सिर्फ गुणवत्ता वाली दवाएं मिलती हैं बल्कि ये स्वरोजगार और रो जगार के नए अवसरों का जरिया भी उपलब्ध कराते है।
स्वास्थ्य क्षेत्र में व्यापक बदलाव लाने की सोच का जिक्र करते हुए प्रधानमंत्री ने कहा कि इस बारे में सरकार की सोच सिर्फ एक दायरे में सिमट कर रहने के बजाए व्यापक स्तर पर समाधान ढूढने का है। उन्होंने कहा स्वास्थ्य क्षेत्र से जुड़े सभी हितधारक इस क्षेत्र में आमूल बदलाव लाने के लिए मिलकर काम कर रहे हैं। प्रधानमंत्री ने कहा कि पिछले साढ़े चार वर्षों के दौरान देश में 15 नए एम्स खोले गए हैं या खुलने की प्रक्रिया में हैं। मेडिकल कॉलेजों में एमबीबीएस और स्नात्तकोत्तर पढ़ाई के लिए 31,000 सीटें बढ़ाई गई हैं।
प्रधानमंत्री के साथ संवाद में जन औषधि परियोजना के लाभार्थियों ने जन औषधि केंद्रों से गुणवत्ता वाली दवाईयां मिलने पर प्रसन्नता जाहिर की। उन्होंन कहा कि दवाओं की कीमत कम होने से एक ओर जहां उनके पैसों की बचत हुई हैं वहीं दूसरी और उन्हें इलाज के लिए सही दवाईयां भी मिल रही हैं।
पत्तन, पोत परिवहन और जलमार्ग मंत्रालय
भारी-भरकम माल से भरे सबसे बड़े माल वाहक जहाज ने एसएमपी कोलकाता की सागर गोदी पर लंगर डाला
एक सितंबर, 2022 को शुष्क माल से लदे सबसे बड़े माल-वाहक जहाज  ‘एमवी मिनरल यांगफान,’ के सागर गोदी पर लंगर डालने के साथ एक ऐतिहासिक उपलब्धि दर्ज हुई। इस जहाज की लंबाई 299.92 मीटर और शहतीरों की लंबाई 50 मीटर है। यह जहाज मेसर्स स्टील अथॉरिटी ऑफ इंडिया लिमिटेड  की तरफ से आया था, जिसने फ्लोटिंग क्रेनों से 70,300 एमटी कोकिंग कोल की आपूर्ति की। यह अब तक के सबसे भारी-भरकम माल के साथ गोदी पर पहुंचने वाला शुष्क माल ढोने वाला सबसे बड़ा माल वाहक जहाज है।
उल्लेखनीय है कि ‘एमवी मिनरल यांगफान’ मौजूदा वित्तवर्ष में 18वां केप-साइज जहाज है, जबकि पिछले वित्तवर्ष में अगस्त तक केवल चार केप-साइज जहाजों से माल-प्रबंधन किया गया था। याद रहे कि 2021-22 में 14 केप-साइज जहाजों से माल-प्रबंधन किया गया था।
केप-साइज जहाज ‘एमवी मिनरल यांगफान’ की एलओए 299.92 मीटर, शहतीर 50 मीटर और जल की सतह से जहाज की ऊंचाई  9.3 मीटर है। यह जहाज पुर्तगाल में पंजीकृत है। न्यू पोर्ट, अमेरिका में जहाज पर माल लादा गया और यात्रा के क्रम में जहाज धामरा बंदरगाह पर ठहरा। बंदरगाह से माल को तेजी से निकालने के लिये हल्दिया का रेल-प्रभाग, समुद्री-प्रभाग के साथ काम कर रहा है। इस तरह इसकी प्राथमिकता बढ़ गई है। यह श्यामा प्रसाद मुखर्जी बंदरगाह, कोलकाता  से 80 मील तथा हल्दिया बंदरगाह से 25 मील दूर है।
एसएमपी कोलकाता के प्रबंधन की तरफ से लंबी बातचीत के बाद, सेल इस बात पर राजी हो गया कि वह हर महीने दो केप-साइज जहाज लायेगा। इसके साथ हर गोदी पर प्रति वर्ष 1.5 एमएमटी माल की आवाजाही की योजना बनाने पर भी सेल राजी हो गया है।
एसएमपी, कोलकाता के अध्यक्ष श्री विनीत कुमार ने कहा कि सागर गोदी पर 9.3 ड्राफ्ट वाले ‘एमवी मिनरल यांगफान’ जैसे केप-साइज जहाज का लंगर डालना एसएमपी, कोलकाता के इतिहास का शानदार अध्याय है, जबकि बंदरगाह की कुछ प्राकृतिक अड़चनें मौजूद हैं तथा वहां दुनिया का सबसे लंबा और ऐसा नौवहन चैनल है, जिसके बारे में कोई पूर्वानुमान नहीं लगाया जा सकता। इन सबके बावजूद बंदरगाह ने यह कारनामा कर दिखाया।
श्री विनीत कुमार ने कहा कि ‘एमवी मिनरल यांगफान’ का आगमन बहुत अहम है। वह सागर गोदी पर न केवल पहला केप-साइज जहाज है, बल्कि वह अपने साथ 70,300 एमटी वजन का माल भी लाया है, जिसे ढोने के लिये 2-3 माल वाहक जहाज लगते।
इस महत्त्वपूर्ण उपलब्धि की सराहना करते हुये श्री कुमार ने आगे कहा कि एसएमपी, कोलकाता नदी के निकट स्थित एकमात्र बंदरगाह है तथा वह पिछले 152 वर्षों से प्रमुख भारतीय बंदरगाह होने की भूमिका निभा रहा है।
श्री विनीत कुमार ने जोर देते हुये कहा कि बंदरगाह के उपयोगकर्ताओं के सक्रिय सहयोग से, खासतौर से सेल तथा एसएमपी, कोलकाता के सभी कर्मचारियों के प्रयासों की बदौलत, यह बंदरगाह अन्य कई उल्लेखनीय कीर्तिमान स्थापित करेगा।
उपभोक्ता कार्य, खाद्य एवं सार्वजनिक वितरण मंत्रालय
खाद्य एवं सार्वजनिक वितरण विभाग पोषण माह मनाने के लिए कई गतिविधियां आयोजित करेगा
महिला एवं बाल विकास मंत्रालय द्वारा आयोजित ‘पोषण माह’ मनाने की तैयारियों के तहत आज सचिव, खाद्य एवं सार्वजनिक वितरण विभाग ने खाद्य भारतीय खाद्य निगम के सीएमडी, सीडब्ल्यूसी के एमडी और विभाग के वरिष्ठ अधिकारियों के साथ बैठक की।
पोषण माह हर साल सितंबर महीने में आयोजित किया जाता है। इसके तहत डीओएफपीडी ने अपने संगठनों के माध्यम से महिला एवं बाल विकास मंत्रालय के देश के विभिन्न हिस्सों में पोषण सुरक्षा की खूबियों पर लक्षित समूहों को संवेदनशील बनाने के सुझाव के तहत गतिविधियां आयोजित करने का फैसला किया है।
उप राष्ट्रपति सचिवालय
उपराष्ट्रपति श्री जगदीप धनखड़ महाराष्ट्र के अपने पहले दौरे पर मुंबई पहुंचे
उपराष्ट्रपति ने शहर में श्री सिद्धिविनायक मंदिर में प्रार्थना की
श्री धनखड़ ने 'आदित्य बिड़ला मेमोरियल पोलो कप' चैम्पियनशिप का अवलोकन भी किया
उपराष्ट्रपति श्री जगदीप धनखड़ और डॉ. सुदेश धनखड़ आज मुंबई पहुंचे। उपराष्ट्रपति का पद संभालने के बाद श्री धनखड़ का महाराष्ट्र राज्य का यह पहला दौरा था। महाराष्ट्र के राज्यपाल श्री भगत सिंह कोश्यारी, महाराष्ट्र सरकार के मंत्री श्री मंगल प्रभात लोढ़ा और अन्य गणमान्य लोगों ने मुंबई हवाई अड्डे पर श्री धनखड़ का स्वागत किया।
उपराष्ट्रपति ने अपनी मुंबई यात्रा की शुरुआत श्री सिद्धिविनायक मंदिर में पूजा करके की। श्री धनखड़ ने मंदिर में डॉ. सुदेश धनखड़ के साथ राष्ट्र की समृद्धि और सभी नागरिकों के कल्याण के लिए प्रार्थना की।
श्री धनखड़ ने इसके बाद मुख्य अतिथि के रूप में एमेच्योर राइडर्स क्लब द्वारा आयोजित और आदित्य बिड़ला समूह द्वारा प्रायोजित वार्षिक 'आदित्य बिड़ला मेमोरियल पोलो कप' चैंपियनशिप का अवलोकन भी किया। श्री धनखड़ ने रोमांचक खेल देखने के बाद खिलाड़ियों से बातचीत की और उनकी खेल भावना की प्रशंसा की।
महाराष्ट्र के राज्यपाल, श्री भगत सिंह कोश्यारी, भारतीय वाणिज्य एवं उद्योग महासंघ-फिक्की-आदित्य बिड़ला सीएसआर उत्कृष्टता केंद्र की अध्यक्ष श्रीमती राजश्री बिड़ला, आदित्य बिड़ला समूह के अध्यक्ष, श्री कुमार मंगलम बिड़ला, पिरामल समूह के कार्यकारी निदेशक श्री आनंद पिरामल और अन्य गणमान्य व्यक्तियों ने खेल आयोजन में भाग लिया।
वाणिज्य एवं उद्योग मंत्रालय
रसायन और पेट्रो-रसायन उद्योग भारत की आर्थिक प्रगति के लिए महत्वपूर्ण है और भविष्य में भी विकास के प्रमुख संचालक बने रहेंगे : केंद्रीय वाणिज्य और उद्योग मंत्री श्री पीयूष गोयल
श्री गोयल ने भारत के नवाचार इकोसिस्टम और रोजगार सृजन में रसायन और पेट्रो-रसायन उद्योग की सराहना की
वैश्विक रसायन पेट्रो-रसायन विनिर्माण हब 2023 शिखर सम्मेलन, रसायन और पेट्रो-रसायन उद्योग में एफटीए से संबंधित तरीकों को अंतिम रूप देने के लिए मंच प्रदान करता है : श्री पीयूष गोयल
श्री गोयल ने सतत तौर-तरीकों को बढ़ावा देने और सतत समाधान खोजने की प्रतिबद्धता के लिए सभी हितधारकों के प्रयासों और समर्पण की सराहना की
केंद्रीय वाणिज्य और उद्योग, उपभोक्ता कार्य, खाद्य और सार्वजनिक वितरण तथा वस्त्र मंत्री श्री पीयूष गोयल ने कहा कि रसायन और पेट्रो-रसायन उद्योग भारत की आर्थिक प्रगति में महत्वपूर्ण भूमिका निभाते हैं और इनकी भविष्य में भी विकास के प्रमुख संचालक बने रहने की उम्मीद है। तीसरा वैश्विक रसायन पेट्रो-रसायन विनिर्माण हब  शिखर सम्मेलन नई दिल्ली में आयोजित किया गया है। इस सम्मेलन में 'एफटीए - दुनिया को एक सूत्र में जोड़ना - वसुधैव कुटुंबकम - एक पृथ्वी, एक परिवार, एक भविष्य' विषय पर आयोजित सत्र को संबोधित करते हुए श्री गोयल ने भारत की अर्थव्यवस्था, नवाचार इकोसिस्टम और रोजगार सृजन के क्षेत्र में रसायन और पेट्रो-रसायन उद्योग के योगदान की सराहना की।
मंत्री ने कहा कि मुक्त व्यापार समझौते  निर्यात बढ़ाने और सामूहिक रूप से कई क्षेत्रों के विकास को प्रोत्साहित करने में महत्वपूर्ण भूमिका निभाते हैं। उन्होंने कहा कि जीसीपीएमएच 2023 शिखर सम्मेलन उन तौर-तरीकों का पता लगाने के लिए एक मंच के रूप में कार्य करता है जिनके माध्यम से एफटीए रसायन और पेट्रो-रसायन उद्योग में व्यापार, निवेश और सहयोग की सुविधा प्रदान कर सकते हैं।
श्री गोयल ने उद्योग जगत के प्रतिनिधियों, नीति निर्माताओं और विशेषज्ञों को एक मंच प्रदान करने के लिए जीसीपीएमएच 2023 की सराहना की ताकि इस महत्वपूर्ण क्षेत्र में प्रतिस्पर्धा और स्थायित्व बढ़ाने के लिए एफटीए के लाभों पर चर्चा और विचारों का आदान-प्रदान हो सके। उन्होंने कहा कि एफटीए भारत के रसायन और पेट्रो-रसायन उद्योगों में विदेशी निवेश को आकर्षित करने में मदद कर सकते हैं। मंत्री ने इस बात पर प्रकाश डाला कि इससे रोजगार के नए अवसरों का सृजन होगा और नई अवसंरचना के विकास से उद्योग जगत की दुनिया से जुड़ने की क्षमता और मजबूत होगी।
श्री पीयूष गोयल ने विकसित राष्ट्र बनने की दिशा में हमारे लक्ष्य में सतत विकास के महत्व पर प्रकाश डाला। उन्होंने यह भी बताया कि भावी पीढ़ी के लिए सतत भारत का निर्माण वर्तमान पीढ़ी के लिए कितना महत्वपूर्ण है। मंत्री ने स्थायी तौर-तरीकों को बढ़ावा देने और स्थायी समाधान खोजने की प्रतिबद्धता के लिए सभी हितधारकों के प्रयासों और समर्पण की सराहना की।
उन्होंने कहा कि सर्वोत्तम तौर-तरीकों को साझा करना और आपसी सहयोग को बढ़ावा देना निश्चित रूप से रासायनिक और पेट्रो-रसायन उद्योगों के लिए सतत और समृद्ध भविष्य का मार्ग प्रशस्त करेगा। श्री गोयल ने वर्तमान पीढ़ी से आने वाली पीढ़ियों के प्रति कर्तव्य की भावना और प्रतिबद्धता के साथ काम करने का आग्रह किया। उन्होंने महात्मा गांधी को उद्धृत करते हुए कहा, "हम सभी को पृथ्वी विरासत में मिली है और हम अगली पीढ़ी के लिए केवल ट्रस्टी हैं।"
एमजी/एमएस/आरपी/जेके/एसके/डीके-
(Visitor Counter : 173
प्रधानमंत्री कार्यालय
प्रधानमंत्री ने हेल्थगिरि पुरस्कार, 21 के विजेताओं को बधाई दी
प्रधानमंत्री श्री नरेन्द्र मोदी ने हेल्थगिरि पुरस्कार 21 के विजेताओं को बधाई दी है।
प्रधानमंत्री ने कई ट्वीट के माध्यम से कहा;
“मैं #HealthgiriAwards21 के विजेताओं को बधाई देना चाहता हूं। चाहे वह स्वच्छता हो या अब स्वास्थ हो, मैं जमीनी स्तर पर बदलाव लाने वालों को हर साल 2 अक्टूबर को सम्मानित करने के लिए @IndiaToday समूह की भी सराहना करता हूं।
कोविड-19 वैश्विक महामारी के दौरान, असाधारण लोग और संगठन आगे आए और उन्होंने महामारी के खिलाफ लड़ाई को मजबूती दी।
#HealthgiriAwards21 ऐसे उत्कृष्ट प्रयासों और उनके कार्य पर रोशनी डालने का
@IndiaToday का प्रयास सराहनीय है।”
स्वास्थ्य एवं परिवार कल्याण मंत्रालय
कोविड-19 टीकाकरण पर अपडेट- 340वां दिन
भारत का कुल टीकाकरण कवरेज 138.89 करोड़ के पार पहुंचा
आज शाम 7 बजे तक टीके की 51 लाख से ज्यादा खुराक दी गईं
भारत का कोविड-19 टीकाकरण कवरेज आज 138.89 करोड़  को पार कर गया है। आज शाम 7 बजे तक टीके की 51 लाख  से ज्यादा खुराक दी जा चुकी हैं। दिन की अंतिम रिपोर्ट के देर रात तक आने के साथ दैनिक टीकाकरण के आंकड़े में वृद्धि होने की उम्मीद है।
अलग अलग जन प्राथमिकता समूहों के आधार पर टीके की खुराक का कुल कवरेज इस प्रकार है:
|
|
टीके की कुल खुराक का कवरेज
|
|
एचसीडब्ल्यू
|
|
पहली खुराक
|
|
10386495
|
|
दूसरी खुराक
|
|
9656422
|
|
एफएलडब्ल्यू
|
|
पहली खुराक
|
|
18384333
|
|
दूसरी खुराक
|
|
16790122
|
|
18-44 वर्ष आयुवर्ग समूह
|
|
पहली खुराक
|
|
488931286
|
|
दूसरी खुराक
|
|
300385684
|
|
45-59 वर्ष आयुवर्ग समूह
|
|
पहली खुराक
|
|
192063095
|
|
दूसरी खुराक
|
|
141881004
|
|
60 वर्ष से ज्यादा
|
|
पहली खुराक
|
|
119985013
|
|
दूसरी खुराक
|
|
90465879
|
|
दी गईं कुल पहली खुराक
|
|
829750222
|
|
दी गईं कुल दूसरी खुराक
|
|
559179111
|
|
कुल
|
|
1388929333
आज के टीकाकरण अभियान में अलग-अलग जन प्राथमिकता समूहों को टीके लगाए जाने का विवरण इस प्रकार है:
|
|
तिथि: 21 दिसंबर, 2021 
|
|
एचसीडब्ल्यू
|
|
पहली खुराक
|
|
66
|
|
दूसरी खुराक
|
|
4547
|
|
एफएलडब्ल्यू
|
|
पहली खुराक
|
|
166
|
|
दूसरी खुराक
|
|
7934
|
|
18-44 वर्ष आयुवर्ग समूह
|
|
पहली खुराक
|
|
834657
|
|
दूसरी खुराक
|
|
2818271
|
|
45-59वर्ष आयुवर्ग समूह
|
|
पहली खुराक
|
|
186179
|
|
दूसरी खुराक
|
|
770273
|
|
60 वर्ष से ज्यादा
|
|
पहली खुराक
|
|
109553
|
|
दूसरी खुराक
|
|
399303
|
|
दी गईं कुल पहली खुराक
|
|
1130621
|
|
दी गईं कुल दूसरी खुराक
|
|
4000328
|
|
कुल
|
|
5130949
देश में सबसे असुरक्षित जनसमूहों की कोविड-19 से सुरक्षा के एक साधन के रूप में टीकाकरण अभियान की उच्चतम स्तर पर निरंतर समीक्षा और निगरानी की जाती है।
प्रधानमंत्री कार्यालय
प्रधानमंत्री ने उत्तरप्रदेश के मथुरा में सड़क दुर्घटना के कारण हुई जनहानि पर दुख व्यक्त किया
प्रधानमंत्री श्री नरेन्द्र मोदी ने मथुरा, उत्तरप्रदेश में सड़क दुर्घटना के कारण हुई जनहानि पर दुख व्यक्त किया है।
प्रधानमंत्री कार्यालय के ट्वीट में कहा गया हैः
"उत्तर प्रदेश के मथुरा में हुई सड़क दुर्घटना हृदयविदारक है। इस हादसे में जिन्होंने अपने प्रियजनों को खो दिया है, उनके प्रति मेरी गहरी संवेदनाएं। इसके साथ ही घायलों के शीघ्र स्वस्थ होने की कामना करता हूं: प्रधानमंत्री।"